User:Montenegroberza

Montenegroberza AD (eng. Montenegro Stock Exchange) je osnovana u junu 1993. godine, na osnovu Zakona o tržištu novca i tržištu kapitala. Prvi akcionari bili su Republika Crna Gora i četiri banke iz Crne Gore:
 * Montenegrobanka AD Podgorica,
 * Pljevaljska banka AD Pljevlja,
 * Beranska banka AD Berane i
 * Hipotekarna banka AD Podgorica.

Nakon toga, 1995.godine, donešen je Zakon o berzama, berzanskom poslovanju i berzanskim posrednicima, a Montenegroberza je izvršila usklađivanje svojeg poslovanja njegovim odredbama. U međuvremenu došlo je do redefinisanja državne zajednice i do preuzimanja određenih ingerencija saveznih institucija od strane institucija osnovanih u Republici Crnoj Gori. Nakon donošenja Zakona o hartijama od vrijednosti, shodno njegovim odredbama, Montenegroberza je izvršila dokapitalizaciju kroz emisiju akcija. Komsija za hartije od vrijednosti Republike Crne Gore je po preuzimanju nadležnosti od Savezne komsije za hartije od vrijednosti i finansijska tržišta, a nakon utvrđivanja ispunjenja svih neophodnih preduslova, u decembru 2000.godine dala Montenegroberzi dozvolu za poslovanje.U periodu od 1994. do 2000.godine na Montenegroberzi se trgovalo uglavnom žiralnim novcem i kratkoročnim hartijama od vrijednosti, jer je tu trgovinu omogućavala tadašnja zakonska regulativa. Prve brokerske kuće u Crnoj Gori osnovane tokom 1996. godine su CG Broker, Holder Broker i Monte Adria Broker.Prenošenjem ingerencije regulisanja tržišta hartija od vrijednosti na republike članica tadašnje SRJ, uslovilo je donošenje crnogorskog Zakona o hartijama od vrijednosti, kojim nije bilo regulisano emitovanje kratkoročnih hartija od vrijednosti, niti trgovanje sa njima. Na taj način sa usvajanjem Zakona, na Montenegroberzi se trguje dugoročnim i vlasničkim hartijama od vrijednosti.

20. septembra 2001. godine osnovana je, od strane 6 crnogorskih finansijskih institucija kao i Poslovnog udruženja brokera, Nova berza hartija od vrijednosti Crne Gore AD Podgorica. U tom periodu aktivnosti na Montenegroberzi su bile u priličnoj mjeri minimizirane (usljed neispunjenja zakonskih uslova za trgovanjem hartijama od vrijednosti). Konačno usklađivanje sa Zakonom sa hartijama od vrijednosti Montenegroberza je izvršila 2004.godine pa su na taj način, sve do kraja 2010. godine u Crnoj Gori poslovale dvije berze. Početak rada Nove berze hartija od vrijednosti Crne Gore je značajan jer se po prvi put u Crnoj Gorikoristi elektronski sistem trgovanja za zaključenje transakcija.

Početkom 2011. godine došlo je do integracije dvije crnogorske berze pripajanjem Nove berze hartija od vrijednosti Crne Gore AD PodgoricaMontenegroberzi AD Podgorica. Prvi radni dan na jedinstvenoj Montenegroberzi bio je 10. januar 2011. godine. U ukupnoj akcionarskoj strukturi Montenegroberze, 12 finansijskih institucija iz Crne Gore učestvuju sa ukupno oko 93% vlasništva.

Takođe pogledati

 * Economy of Montenegro
 * List of stock exchanges
 * List of European stock exchanges